<classify> Akizungumza na gazeti hili, Katibu Mkuu wa Mzfa, Naseeb Mabrouk amesema moja ya mikakati yao imetimia.Tumepokea barua kutoka Bodi ya Ligi, kwamba timu yetu imepanda daraja. Tumepokea uamuzi huo kwa mikono miwili kwa sababu wametuongezea timu ya Ligi Kuu mkoani Mwanza, alisema Mabrouk.Aliahidi kukaa pamoja na viongozi wa timu ya Mbao FC na kuishauri ifanye usajili wa wachezaji na kutafuta kocha mwenye sifa zinazotakiwa. Timu ya Mbao FC ilikuwa na wachezaji wazuri sana, ambao wameifikisha timu hapo na kama ni kuongeza wacheza watakuwa wachache na kipaumbele tutawashauri waangalie wachezaji kutoka Mwanza, alisema Mabrouk.Akizungumzia kuhusiana na ligi ndogo ya Shirikisho la Mpira wa Miguu nchiniTFF, Mabrouk alisema wameshajulishwa kwamba timu ya Pamba FC itaenda kucheza ligi hiyo.Timu mbili zitapanda daraja kuziba pengo la timu zilizoshushwa kutokana na upangaji wa matokeo, alisema Mabrouk. Kuhusu Ligi ya Mabingwa wa mikoa, Mabrouk amesema atashirikiana na viongozi wa Gold Sports katika kuiandaa timu hiyo. Kwa sasa tunajitahidi kuiandaa timu ya Gold Sports katika ligi ya mabingwa wa mikoa itakayoanza Mei 15 katika kituo cha Kagera.Tunaahidi MZFA kukutana na viongozi wa Gold Sports kuweka utaratibu ulio mzuri ili kuiandaa timu kuchukua ubingwa, alisema.Kwa upande wake Mwenyekiti wa MZFA,Jackson Songora amesema amefurahishwa na uamuzi wa TFF.  <topic>: MICHEZO 